google/wiki40b huggingface dataset:
Anjing pemburu rakun

Sejarah

Dalam zaman penjajahan, anjing pemburu rubah diimport untuk sukan popular pemburuan rubah. Beberapa baka anjing pemburu rubah dan hound pemburu lain diimport dari England, Ireland, dan Perancis, membentuk komposisi awal anjing yang kemudian dikenali sebagai "anjing pemburu Virginia".
Anjing pemburu rubah dijumpai tidak cukup untik pemburuan haiwan yang tidak bersembunyi dekat dengan tanah, tetapi sebaliknya ke atas pokok untuk melepaskan diri seperti rakun, oposum, bobcat, dan juga mangsa lebih besar seperti kugar dan beruang. Anjing berkenaan kerap keliru atau tidak boleh terus berpegang pada bau apabila ini berlaku, dan akan berpusing-pusing kekeliruan.
Namanya diperoleh daripada kegunaan aslinya dalam pemburuan rakun.
Anjing treeing dikembangkan, dipilih untuk deria bau tajam, kebolehan untuk menjejak, mengejar dan mengepung mana-mana cara haiwan yang bebas daripada arahan manusia, dan, yang paling penting, mengikuti haiwan di darat dan apabila ke pokok. Anjing pemburu rakun yang baik akan menyalak dan mengekalkan mangsanya di pokok sehingg pemburu tiba. Anjing pemburu darah secara tertentu ditambahkan ke dalam banyak jurai keturunan anjing pemburu rakun untuk memperbaik kebolehan untuk menjejak. Sesetengah anjing mempunyai jari kaki renang untuk melalui sungai dan paya yang sangat kerap di tanah perburuannya.
Anjing pemburu rakun boleh berburu secara individual atau dalam kawanan. Pada amnya, pemburu tidak mengejar buruannya dengan anjing pemburunya, tidak seperti pemburu rubah teratur, tetapi menunggu dan mendengar raungan tersendiri untuk menentukan sekiranya mangsa telah berada di pokok. Anjing pemburu rakun cemerlang dalam pengendalian semua cara mangsa jika dilatih dengan betul.

Tugu peringatan

Key Underwood Coon Dog Memorial Graveyard di Kaunti Colbert, Alabama, dikhaskan untuk pengebumian anjing rakun.
Shad Saleem Faruqi

Shad Saleem Faruqi atau gelaran jolokannya "Prof. Shad" adalah profesor undang-undang Malaysia dan juga berkhidmat sebagai penasihat undang-undang di Universiti Teknologi Mara di Shah Alam, Selangor. Beliau juga berkhidmat di fakulti undang-undang di Universiti Islam Antarabangsa Malaysia dan bekerja secara separuh masa di Universiti Kebangsaan Malaysia.

Latarbelakang pendidikan

Pada umur 19 tahun, beliau telah memperolehi ijazah daripada Wesleyan University di Amerika Syarikat. Beliau juga pernah berkhidmat sebagai He konsultant bagi negara-negara Fiji, Timor Leste dan Iraq, menasihatkan mereka berkenaan dengan dokumen perlembagaan. Beliau juga pernah menolong membuat draf perlembagaan Republik Maldives.
Pada penghujung tahun 2004, Kelab Back-Benchers Barisan Nasional Parlimen Malaysia melantiknya sebagai penasihat bagi tujuan menasihati mereka tentang reformasi dan penguatkuasaan Parlimen dalam menghadapi keadaan kekuasaan cabang eksekutif terhadap kerajaan Malaysia. (Shad Saleem telah menganggarkan bahawa antara tahun 1991 dan 1995, 80% daripada kesemua bil yang diperkenalkan di Parlimen telah diluluskan tanpa pindaan.)
Pada 2 Jun 2009, Prof Shad Saleem Faruqi telah dianugerahkan dengan gelaran Professor Emiritus daripada Universiti Teknologi MARA.
Oneux

Oneux ialah sebuah komun yang terletak di komun Somme di Picardie di utara Perancis.
Katsuta Rina

Biografi

Pada 14 Ogos 2011, semasa konsert Hello! Project berlangsung, Akari telah menjadi salah seorang dari lima bakal anggota S/mileage bersama Nakanishi Kana, Takeuchi Akari, Tamura Meimi dan Kosuga Fuyuka.
Pada 16 Oktober 2011, semasa pelancaran album single Tachiagaaru, Tsunku telah mengumumkan bahawa keempat-empat bakal anggota S/mileage akan menjadi anggota sepenuh (anggota rasmi).
Semusim Rindu

Sinopsis

Mengisahkan Hajar Adira yang kehilangan kedua ibu bapanya sejak berumur 5 tahun, sejak itu dia tinggal bersama ibu saudaranya, Nazimah. Hajar selalu didera oleh Nazimah. Tidak tahan dengan penderaan fizikal dan mental yang terpaksa dilalui selama 5 tahun, Hajar nekad melarikan diri ke Johor untuk bertemu dengan Mak Ngah Nasriah. Namun, setibanya di Johor Bahru Hajar hilang punca tanpa mengetahui arah untuk dituju. Pertemuannya dengan Firdaus yang sedang menunggu ketibaan isterinya, Fauziah telah membawa Hajar ke dalam kehidupan suami isteri itu yang masih belum dikurniakan zuriat.
Bagaimanapun, nasibnya bertambah malang apabila ibu angkatnya meninggal dunia, manakala bapanya pula lumpuh. Situasi itu secara tidak langsung membuatkan segala tanggungjawab terletak di bahunya untuk membesarkan adik-beradiknya yang lain.
Muncul pula Ikhman, lelaki yang suka sangat meyakitinya. Ikhman telah jatuh hati pada Hajar, namun keegoannya menjadi penghalang untuk berterus-terang. Pertemuaan mereka itu juga membuka jalan untuk Hajar bertemu dengan keluarga kandungnya. Kehadiran Pak Usu Halil selepas 15 tahun mencarinya masih sukar dimaafkan Hajar.
Hajar dan Ikhman pula setuju disatukan walaupun, Hajar masih sangsi akan perasaannya. Perkahwinan mereka berlangsung dengan syarat, mereka takkan tinggal sebumbung selepas berkahwin.  Bagaimanapun, satu demi satu konflik muncul sehingga membuatkan mereka bergolak dengan perasaan masing-masing apabila bersikap ego.
Kejohanan Remaja B-17 UEFA 2017

Kelayakan

Semua 54 negara UEFA menyertai pertandingan itu, dan dengan Croatia tuan rumah layak secara automatik, 53 pasukan yang lain akan bersaing dalam pertandingan kelayakan untuk menentukan baki 15 tempat dalam kejohanan pusingan akhir. Pertandingan kelayakan terdiri daripada dua pusingan: Pusingan Kelayakan, yang berlaku pada musim luruh 2016, dan Pusingan Elit, yang berlaku pada musim bunga 2017.

Skuad

Setiap pasukan kebangsaan perlu menghantar skuad 18 pemain.

Peringkat kalah mati

Pada peringkat kalah mati, penalti digunakan untuk menentukan pemenang jika perlu (tidak ada masa tambahan dimainkan).
Tanjung Agung, Muko-Muko Batin VII

Poskod

Poskod yang digunakan di Tanjung Agung adalah 37216. Terdapat 8 buah desa di dalam daerah kecamatan Muko-Muko Batin VII.
Hussein Abu Hassan

Latar belakang

Hussein dilahirkan di Alor Gajah, Melaka pada 5 Mei 1937, sebelum ini adalah bekas anggota Polis Diraja Malaysia sebelum beliau mula menceburi bidang lakonan sebagai pelakon tambahan dalam Sri Mersing pada 1961 diikuti Tun Teja, Fajar Menyingsing, Air Mata Duyung, Siti Payung,Panglima Besi, Amok Tok Nading, Laksamana Do Re Mi dan Loceng Maut.
Beliau juga berlakon filem luar negara seperti Muah (Hong Kong), International Trades, Crazy - Pikoy Goes To Malaysia (Filipina) dan Bailey Big Deal (Australia). Lakonannya dalam filem arahan P. Ramlee menerusi Laksamana Do Re Mi terserlah menerusi watak Laksamana Pasola.
Pada 1975, beliau menjadi pengarah melalui filem pertamanya, Bunga Padi Berdaun Lalang diikuti Panglima Badul, Senja Merah, Gila-Gila Remaja, Kanta Serigala dan Bujang Selamat.
Pada tahun 1988 beliau berlakon dalam Filem Bisikan Arwah.
Hussein pernah menerima Anugerah Seniman Veteran pada Anugerah Bintang Popular Berita Harian (ABPBH) 2005. Jasanya di dalam bidang seni mendapat penghargaan dengan pengurniaan bintang Ahli Mangku Negara (AMN) oleh Seri Paduka Baginda Yang di-Pertuan Agong pada 1997.
Hussein meninggal dunia pada 6.30 pagi, 26 November 2007di Hospital Kuala Lumpur kerana penyakit buah pinggang dan beberapa komplikasi penyakit lain. Hussein dikebumikan di tanah perkuburan Taman Ibu Kota Muslim di Setapak.
Dewan Bandaraya, Pulau Pinang

Seni bina

Disiapkan pada 1903, bangunan dua tingkat menggabungkan gaya arkitek Edward Baroque dan Palladian. Ia telah disenaraikan sebagai monumen kebangsaan sejak tahun 1982 di bawah Akta Antikuiti 1976.
Bangunan itu telah diubahsuai kali terakhir antara 2004 dan 2005. Walaupun Dewan Bandaraya mengekalkan banyak bentuk asalnya, arked asal atau loggias di tingkat bawah telah ditutup dengan tingkap.
Skuad Hoki Piala Sultan Azlan Shah 2017

Berikut di bawah adalah senarai pemain yang menyertai skuad mereka di kejohanan Piala Sultan Azlan Shah 2017 yang akan diadakan dari 29 April hingga 6 Mei 2017 di Ipoh, Perak, Malaysia.
Masjid Kariah Pekan Labu

Latar belakang

Masjid Kariah Pekan Labu (MKPL) telah siap dibina pada tahun 1982 hasil kerjasama Almarhum bekas Mufti kerajaan Negeri Sembilan, Sheikh Haji Ahmad bin Sheikh Haji Mohd Said dan penduduk setempat dengan No. Rujukan Pendaftaran : PADS.196 (04) 466/13. Tapak pembinaan masjid ini disumbangkan oleh pihak kerajaan negeri menggantikan bangunan masjid lama yang terletak berhampiran Sungai Labu. Masjid ini juga mengurus dan mengawal selia dua buah kawasan tanah perkuburan iaitu Tanah Perkuburan Kampung Labu dan Tanah Perkuburan Kampung Kilang Padi. Selain itu, masjid juga turut menaungi empat buah surau dalam Kariah Pekan Labu iaitu Surau Kampung Labu, Surau Orang Asli Kampung Tekir, Surau Kawasan Estet Labu serta Masjid Lama Kampung Labu. Alhamdulillah, menelusuri hampir 33 tahun penubuhannya, masjid ini terus berkembang sebagai pusat ibadah dan pusat pengimarahan program keagamaan bagi kawasan Pekan Labu Batu 10 ini yang merangkumi Kampung Tekir, Kampung Labu, Taman Labu Indah, Kampung Kilang Padi, Kampung Lambar, Rumah Rakyat Labu serta Kawasan Perumahan Masjid.
Babakan Losari Lor

Poskod

Poskod yang digunakan di Babakan Losari Lor adalah 45193. Terdapat buah desa di dalam daerah kecamatan Pabedilan.
Batuan dasar

Dalam bidang stratigrafi, batuan dasar ialah batu pejal natif yang mendasari permukaan planet bumian seperti Bumi. Di atas batuan dasar lazimnya ada batu-batan yang tercebis-cebis dan terluluhawa dalam tanah bawah dasar. Adalah penting untuk mengenal pasti di mana letaknya permukaan atas batuan dasar ketika melaksanakan projek kejuruteraan awam, dengan kaedah penggalian, menggerudi atau geofizik. Pemendapan permukaan boleh menjadi sangat tebal sehingga batuan dasar itu berada ratusan meter di bawah permukaan.
Batuan dasar boleh meluluhawa di bawah permukaan atasnya untuk membentuk saprolit.
Peta geologi yang cukup padat boleh menunjukkan taburan pelbagai jenis batu, yakni batu yang terdedah pada permukaan seandainya semua tanih atau longgokan permukaan yang lain dikosongkan.
Anjing gembala

Anjing gembala, juga dikenali sebagai anjing ternakan atau anjing pekerja, ialah sejenis anjing pastoral yang sama ada telah dilatih dalam penggembalaan atau merupakan anjing daripada baka yang dikembangkan untuk penggembalaan. Kebolehlatihannya untuk bertindak mengikut bunyi wisel atau kata arahan diketahui di seluruh dunia.
Oteiza

Oteiza merupakan sebuah kawasan perbandaran yang terletak di Sepanyol dalam wilayah Navarre.
Katak Bertanduk

Katak Bertanduk atau dalam bahasa Inggerisnya Horned Toad-frog merupakan sejenis katak yang mempunyai ciri-ciri tertentu yang dibezakan dengan katak biasa. Terdapat 8 spesis "Batrachians" yang dikenali sebagai "Katak Bertanduk" di Malaysia. Katak jenis ini amat sukar ditemui kerana penyamaran dari segi warna yang disesuaikan dengan alam semulajadi habitat amfibia tersebut.
Ciri-ciri utama katak Bertanduk adalah ia kelihatan seperti mempunyai tanduk. Tanduk ini kelihatan lebar dan tajam dan terdapat di 3 penjuru dari sisi kelopak mata serta bahagian tengah kepala. Manakala pada bahagian belakang terdapat sepasang pelipat atau lipatan pada bahagian kulit. Warna katak ini berubah mengikut persekitaran dan kelaziman berwarna seperti warna tanah liat sehingga coklat kemerahan. Selain itu, terdapat juga beberapa bintik hitam pada bahagian belakang.
Katan bertanduk juga mempunyai bahagian badan yang tegap, bersaiz sederhana, kaki pendek manakala lebar bahagian kepala adalah sebahagian daripada panjang badan yang dicampur dengan kaki. Katak jantan mempunyai saiz di antara 70 -105mm manakala katak betina mempunyai saiz yang lebih besar iaitu 90 - 125mm.
Katak dari spesis ini lazimnya terdapat di Hutan Asal, "Primary Forest" iaitu di kawasan tanah rata hinggalah ke kawasan tanah tinggi yang curam pada paras 1600m. Katak dewasa akan membiak di kawasan sungai yang mengalir perlahan dan sederhana. Namun, terdapat juga yang ditemui berhampiran dengan kawasan air terjun.
Secara taburan, spesis ini boleh ditemui disegenap pelusuk Borneo, selain di Sumatera dan Semenanjung Malaysia. Beberapa kawasan yang telah dikenal pasti adalah Gunung Tapis, Gunung Benom, Bukit Fraser dan Pulau Tioman (Pahang), Templer Park, Hutan Simpan Bukit Lagong dan Genting Sempah (Selangor), Taman Negeri Endau-Rompin (Johor) dan Kuala Betis (Kelantan).
Paraíba

Paraíba merupakan sebuah negeri di Brazil dengan keluasan wilayah 56,372 km² dan populasi 3,436,000 orang. Ibu negerinya ialah João Pessoa.
Saint-Sulpice, Oise

Saint-Sulpice ialah sebuah komun di jabatan Oise di utara Perancis, wilayah Picardy.
Alexander Fu Sheng

Karier

Pada tahun 1971, beliau telah menyertai Shaw Brothers dibawah pengarah Chang Cheh. Chang Cheh menyuruh Fu Sheng berlatih bersama Lau Kar-leung selama 6 bulan. Fu Sheng melakukan debut filemnya sebagai pelakon tambahan dalam filem The Forteen Amazons (1972). Filem seterusnya  iaitu Police Force, Heroes Two, Five Shaolin Masters, Shaolin Temple dan The Brave Archer.
Fu Sheng sebenarnya adalah pemegang watak utama untuk filem Snake in the Eagle's Shadow tetapi di tolak oleh Run Run Shaw iaitu ketua Shaw Brothers. Akhirnya watak itu diberikan kepada Jackie Chan.

Kematian

Beliau meninggal dunia akibat kemalangan pada tahun 1983.
Cacín

Cacín merupakan sebuah kawasan perbandaran yang terletak di wilayah Granada, Andalusia, Sepanyol
U Mild

U Mild ialah jenama rokok Mild Kretek mewah dikeluarkan oleh PT Asia Tembakau, Surabaya, Indonesia, dibawah otoriti Philip Morris International. Ia pula menjadi ikon syarikat gergasi tembakau tingkatan pertama dunia, Philip Morris International. Jenama ini dikeluarkan pada tarikh 22 Mei 1998, iaitu sehari selepas reformasi Indonesia. Jenama ini terkenal dengan cogankata : "Ini Baru Cowok" (Bahasa Melayu : "Ini Baru Lelaki").
Jenama rokok ini mengandungi Tar 15 mg dan Nikotin 1 mg.
Santibáñez de Vidriales

Santibáñez de Vidriales merupakan sebuah kawasan perbandaran di Sepanyol di Zamora, di komuniti autonomi Castile dan León.
Bacău

Bacău (bahasa Hungary: Bákó, bahasa Jerman: Barchau, bahasa Poland: Baków, bahasa Ibrani: בקאו/Baqau) ialah sebuah kota di Romania timur laut, berpenduduk 176,000 orang pada tahun 2002. Kota ini merupakan ibukota Daerah Bacău, di wilayah Moldavia. Kota ini terletak di Sungai Bistrita di kaki Pegunungan Karpatia.
Völkersweiler

Völkersweiler merupakan sebuah kawasan perbandaran terletak di daerah Südliche Weinstraße, Rhineland-Palatinate, Jerman.
Hobart

Sejarah

Penempatan Eropah yang pertama bermula pada tahun 1803 sebagai sebuah wilayah buangan jenayah di Risdon Cove di persisiran timur Sungai Derwent, berikutan kebimbangan British ke atas kehadiran penjelajah Perancis. Pada tahun 1804, ia telah dipindahkan ke lokasi yang lebih baik di lokasi Hobart kini di Sullivans Cove. Bandar ini, pada mulanya dikenali sebagai Hobart Town (Pekan Hobart) atau Hobarton, dinamakan sempena Lord Hobart, setiausaha negeri British untuk perang dan jajahan.
Penduduk asal kawasan ini ialah ahli suku separa nomad Mouheneener. Konflik ganas dengan penduduk Eropah, dan kesan-kesan penyakit yang dibawa oleh mereka, secara mendadak mengurangkan populasi orang asli, yang pesat digantikan dengan penduduk peneroka bebas dan banduan. Charles Darwin melawat Hobart Town pada Februari 1836 sebagai sebahagian daripada ekspedisi Beagle. Beliau menulis mengenai Hobart dan muara Derwent di dalam bukunya Voyage of the Beagle:
...Bahagian bukit-bukit keliling yang lebih rendah teluk dibersihkan; dan ladang jagung yang kuning terang, dan kentang yang hijau gelap, kelihatan sangat subur... Saya sebahagian besarnya terpukul dengan sedikitnya rumah-rumah besar, sama ada yang sudah dibina atau sedang dibina. Hobart Town, daripada banci tahun 1835, mempunyai 13,826 orang penduduk, dan seluruh Tasmania 36,505 orang.
Sungai Derwent adalah salah satu pelabuhan laut dalam yang terbaik di Australia dan merupakan pusat dagangan penangkapan ikan paus dan anjing laut Lautan Selatan. Penempatan ini dengan pantas berkembang menjadi pelabuhan utama, dengan industri berkaitan seperti pembinaan kapal.
Hobart Town menjadi sebuah bandar pada 21 Ogos 1842, dan telah dinamakan semula Hobart dari awal 1881.

Topografi

Hobart terletak di muara Sungai Derwent di bahagian tenggara negeri. Dari segi geologinya, Hobart dibina terutamanya pada dolerit Jurasik sekitar kaki bukit diselang-seli dengan kawasan yang lebih kecil daripada batu lodak Trias dan batu lumpur Perm.
Hobart terbentang sepanjang kedua-dua belah Sungai Derwent; di pantai barat dari lembah Derwent di utara melalui kawasan Glenorchy yang agak rata yang terletak pada sedimen Trias lebih tua dan ke dalam kawasan berbukit New Town, Lenah Valley. Kedua-dua kawasan terletak di atas deposit dolerit muda Jurasik, sebelum membentang ke kawasan rendah seperti pantai Sandy Bay di selatan, di muara Derwent. Selatan muara Derwent terletaknya Storm Bay dan Semenanjung Tasman.
Eastern Shore juga bermula dari kawasan lembah Derwent ke arah selatan mendakap Banjaran Meehan di timur sebelum meluas ke tanah datar di pinggir bandar seperti Bellerive. Kawasan-kawasan yang agak rata ini menghala ke pantai timur di atas deposit yang jauh lebih muda daripada Kuarternari. Dari situ bandar memanjangkan arah timur melalui Banjaran Meehan ke kawasan berbukit Rokeby dan Oakdowns, sebelum sampai ke kawasan tanah rendah pasang surut Lauderdale.
Hobart mempunyai akses kepada beberapa kawasan pantai termasuk di muara Derwent itu sendiri; Sandy Bay, Cornelian Bay, Nutgrove, Kingston, Bellerive, dan Howrah serta banyak lagi di Frederick Henry Bay seperti; Seven Mile, Roaches, Cremorne, Clifton, dan Goats Beaches.
Sebelum Sejadah Dibentang

Sebelum Sejadah Dibentang ialah sebuah telefilem Malaysia yang disiarkan di slot Cerekarama TV3 pada 20 Disember 2008. Telefilem terbitan A Ten Alliance Sdn Bhd ini dibintangi oleh Que Haidar, Rozita Che Wan, Ayu Raudhah, Haikal Johari, dan Iqram Dinzly. Sebelum Sejadah Dibentang dicalonkan untuk Drama Terbaik dalam Anugerah Skrin 2009.
Villalcón

Villalcón merupakan sebuah kawasan perbandaran di Sepanyol di Palencia, di komuniti autonomi Castile dan León.
Davorlim

Demografik 2001

Menurut bancian India pada tahun 2001, Davorlim memiliki bilangan penduduk seramai 10,923. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Davorlim memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Dhanbad

Demografik 2001

Menurut bancian India pada tahun 2001, Dhanbad memiliki bilangan penduduk seramai 198,963. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Dhanbad memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 58% lelaki dan 42% wanita mampu membaca. 12% dari populasi berusia di bawah 6 tahun. (2001)
Kampung Padang Jawa Seriab

Poskod

Poskod yang digunakan di Kampung Padang Jawa Seriab adalah 01000.
Kampung Lenjang, Kuala Berang

Poskod

Poskod yang digunakan di Kampung Lenjang, Kuala Berang, Terengganu ialah 21700.
Akira Hamashita

Kerjaya kelab

Akira Hamashita memulakan kerjaya profesionalnya pada tahun 2018 ketika bersama Tochigi SC.
Hikayat Percintaan Kasih Kemudaan

Hikayat Percintaan Kasih Kemudaan adalah novel pertama dan terakhir dari buah tangan Ahmad Kotot dari [Temerloh]],Pahang.
Persoalan emansipasi wanita turut digarapkan .Melalui watak janda muda bernama Zamrud, Ahmad Kotot menampilkan watak itu pandai menjaga maruah diri, berpendirian tegas, berkemahiran menjahit dan menjalankan urusan rumah tangga serta beriman. Situasi ini jelas bertentangan dengan pandangan umum masyarakat Melayu yang agak serong terhadap seseorang wanita yang bergelar janda.
Wilayah Toledo

Toledo ialah sebuah wilayah di Sepanyol dan sebahagian dari kawasan Castilla-La Mancha. Wilayah ini memiliki wilayah 15,370 km². Jumlah penduduk wilayah ini 578,060 pada tahun 2004 di 204 kotamadya.
Ibukota wilayah ini ialah Toledo.
Titan (bulan)

Nama

Huygens dengan mudah menamakan penemuannya Saturni Luna ("bulan Zuhal"). Kemudian, Jean-Dominique Cassini menamakan empat bulan yang ditemuinya (Tethys, Dione, Rhea dan Iapetus) Sidera Lodoicea ("bintang-bintang Louis") untuk menghormati Raja Louis XIV. Ahli astronomi menjadi terbiasa memanggil Saturn 1 hingga Saturn 5. Julukan lain yang dipakai adalah "Satelit Saturn Huygen" (atau "Huyghenian"), atau "satelit keenam Zuhal" (dalam urutan jaraknya dari Zuhal, ketika Mimas dan Enceladus turut ditemui tahun 1789).
Nama "Titan" dan nama ketujuh-tujuh satelit milik Zuhal kemudian diketahui berasal dari John Herschel (anak William Herschel, penemu Mimas dan Enceladus) dalam terbitan 1847nya, Results of Astronomical Observations made at the Cape of Good Hope , iaitu dia mengusulkan nama-nama Titan, saudara kandung dari Chronos (Saturn bagi Yunani), untuk digunakan.

Jarak penglihatan dari Bumi

Titan mempunyai jarak nyata antara +7.9 dan +8.7 dan menjangkau jarak sudut kira-kira 20 garis tengah Zuhal dari planet tersebut. Bulan ini dapat diamati menggunakan teleskop kecil (diameter lebih dari 5cm) atau teropong kuat.

Ciri-ciri fizikal

Titan lebih besar daripada planet Utarid (walaupun kurang berat) dan satelit semula jadi kedua terbesar dalam sistem suria selepas Ganymede. Pada awalnya, Titan dianggarkan sedikit lebih besar daripada Ganymede, tetapi penelitian terbaru menunjukkan bahwa atmosfera tebalnya memantulkan banyak cahaya menyebabkan terlebih kiraan pada diameternya. Seperti sebilangan satelit lainnya, Titan juga lebih besar dan berat daripada Pluto.
Tolinggula Ulu

Poskod

Poskod yang digunakan di Tolinggula Ulu adalah 96524. Terdapat 11 buah desa di dalam daerah kecamatan Tolinggula.
Cadilesker

Cadilesker, Cadilescher, Kadi-ul leşker atau Kadi-ul Asker adalah gelaran kepada ketua hakim ketika zaman Empayar Uthmaniyyah. Gelaran itu diberikan kerana ketua hakim tersebut bertanggungjawab dalam hal-hal kehakiman berkaitan askar sehinggalah kepada kes-kes yang melibatkan pegawai-pegawai tentera.